יהודה בן עטר (השני)

רבי יהודה בן עטר (השני; סביב ה'תפ"ה, 1725 - אב ה'תק"ף, 1820) היה פוסק הלכה, וכרוניקאי, אב בית הדין ורבה של פאס בראשית המאה התשע עשרה.
קורותיו
נולד בפאס לאביו רבי עובד. סבו הוא רבי יהודה בן עטר הראשון. למד בבית מדרשו של רבי אברהם בן עלאל, לצד רבי מסעוד בן עלאל.תקנות חכמי פאס מהד' תשע"ג עמ' דש. בשנת ה'תקל"ג ביקר בדבדו.ראו: עיר הכהנים דבדו פרק 15. נתמנה לדיין בשנת תקנ"א, בבית דינו של רבי אליהו הצרפתי. בשנת ה'תקנ"ב פרצה דליקה ששרפה את בית הכנסת של הרב, וכן כמה מספריו.זיכרון לבני ישראל, בתוך: פאס וחכמיה חלק א. בערב שבועות באותה השנה, פקד השליט מולאי אליזיד על אנשיו לתפוס את החכמים, להכותם ולבזוז מהם ממון. רבי יהודה בן עטר הצליח לברוח, והסתתר במחילת עפר. לאחר הפרעות והחלפת השלטון, כתב שיר הודיה לה', אותו הנהיג לשיר בבית הכנסת שלו, בכל שנה בחג הפסח.

סמוך לפטירתו של רבי אליהו הצרפתי, החל משנת ה'תקס"ו התמנה לאב בית הדין ורבה של העיר. בבית הדין בראשותו כיהנו הדיינים: רבי יהושע סירירו,תקנות חכמי פאס, תקנה צב. רבי חיים דוד סירירו, ורבי שמואל אבן זמרא.ראו מן הגנזים חלק יא עמ' רחצ. בית הדין נשא ונתן עם דייני מרוקו מערים אחרות, כדוגמת רבי רפאל בירדוגו ורבי שמואל בן וואעיש ממקנס, רבי שלמה אביטבול מצפרו.ראו מן הגנזים חלק יא עמ' רצו-רצט. בית הדין בראשותו תיקן תקנות שונות. נפטר בחודש אב ה'תק"ףראו מן הגנזים חלק יז עמ' קפו. ונקבר בפאס.
 יצירתו 
פסקי דין - נדפסו בספרי חכמי דורו ונותרו עוד בכתבי יד.
 זיכרון לבני ישראל - תיעוד הצרות שהיו בקהילת פאס בשנת ה'תק"ן (1790).
הערות שוליים

קטגוריה:פאס: רבנים
קטגוריה:דיינים
קטגוריה:אבות בתי דין
קטגוריה:ילידי 1725
קטגוריה:נפטרים ב-1812